**Ignazio Buttitta 1954**

**Parru ccu tia**

Parru cu tia,
to è la curpa;
cu tia, mmenzu sta fudda
chi fai l'indifferenti
ntra na fumata e n'autra di pipa
chi pari ciminera
sutta di sta pampera
di la coppula vecchia e cinnirusa.

Parru cu tia,
to è la curpa..
Guardatilu chi facci!
La purpa ‘ncapu l’ossa un àvi tracci
ci la sucau lu vermi di la fami;
e la mammana
ci addutau ddu jornu
chi lu scippò di mmenzu a li muddami:
pani e cipudda.

Parru cu tia,
to è la curpa
siporti lu sidduni
eun ti lamenti;
silu patruni, strincennu li denti
culu marruggiu mmanu e la capizza
t’arrimoodda li corna e ti l'addrizza,
tismancia li garruna,
ti fudda nta li scianchi purpittuna,
t’ammacca ossa e spaddi,
tisfricunia li caddi,
tiscorcia li crustani,
tispurpa comu un cani,
e ‘mcapu la to carogna
cisputa e ti sviriogna.

Parru cu tia,
to èla curpa.
Ti dici lu parrinu:
(li beni di lu munnu
su fàrsi e murtali
caddà supra tutti scàusi
arrivamu
e tutti aguali);
e tu ci criri,
e tu ci criri
e cali la tistazza
cornu na pecura pazza,
e nun t'adduni
ca sutta lu rubbuni
c'è un utru pi panzuni

e tu ci cridi e ti scordi
dda tana e ddu pirtusu
unni sdivachi l'ossa;
e li to figghi nta dda fossa
cu li panzi vacanti
e li vrazzudda all'aria,

e giarni comu malaria,
sicchi e sucati
com'umbri mpiccicati
a lu muru,
schèlitri e peddi di tammuru;
ca si disianu farfalli
pi essiri vistuti,
agneddi pi sèntiri càvudu:
e gatti e cani pi spurpari ossa.

Parru cu tia,
to è la curpa
si lato casa pari un barraccuni
di zingari sfardati:
la scupa nta n'agnuni
e scorci di patati,
e to muggheri
l'ossa di pècura spurpata;
li matarazza chini
di crinu di zabbara
e matri patri e figghi
tutti nta na quadara;
e la fami chiantata
all’antu di la porta cu
li gran vrazza aperti
e la vuccazza storta.

Si un omu camina calato
torci la schina
e un populu torci la storia.